





CENU APTAUJA Nr. JNKU CA-41/2026
„KIBERDROŠĪBAS PĀRVALDNIEKA UN KIBERDROŠĪBAS UZRAUDZĪBAS PAKALPOJUMI”

INSTRUKCIJA PRETENDENTIEM














Ozolnieki, 2026


1. VISPĀRĪGĀ INFORMĀCIJA
1.1.	Cenu aptaujas identifikācijas numurs: JNKU CA-41/2026.
1.2.	Pasūtītājs: SIA "Jelgavas novada KU", vienotais reģistrācijas Nr. 40003410894, juridiskā adrese: Kastaņu iela 2, Ozolnieki, Ozolnieku pagasts, Jelgavas novads, LV-3018 (turpmāk – Pasūtītājs).
1.3.	Kontaktpersona par cenu aptaujas procedūru: iepirkumu speciāliste, e-pasts anna@jnku.lv. Kontaktpersona par tehniskās specifikācijas jautājumiem: Finanšu un pārmaiņu vadītājs, e-pasts einars.giels@jnku.lv.
1.4.	Cenu aptauja tiek organizēta Pasūtītāja iekšējos normatīvajos aktos noteiktajā kārtībā. Uz cenu aptauju neattiecas Publisko iepirkumu likumā un Sabiedrisko pakalpojumu sniedzēju iepirkumu likumā noteiktās iepirkuma procedūras, tomēr Pasūtītājs nodrošina atklātumu, piegādātāju brīvu konkurenci un vienlīdzīgu attieksmi pret tiem.
1.5.	Piedāvājumus iesniedz līdz 2026. gada 25. novembrim plkst. 12.00, nosūtot tos elektroniski uz e-pastu anna@jnku.lv ar norādi „Piedāvājums cenu aptaujai JNKU CA-41/2026”. Piedāvājumu paraksta ar drošu elektronisko parakstu (.edoc vai .asice) vai iesniedz skenētu PDF dokumentu ar pretendenta pārstāvja parakstu. Piedāvājumus, kas iesniegti pēc noteiktā termiņa, neizskata.
1.6.	Piedāvājums ir saistošs pretendentam līdz līguma noslēgšanai, bet ne mazāk kā 60 (sešdesmit) dienas no piedāvājumu iesniegšanas termiņa. Ja objektīvu iemeslu dēļ līgumu nevar noslēgt šajā termiņā, Pasūtītājs var rakstiski lūgt pagarināt piedāvājuma derīguma termiņu.
1.7.	Jautājumus par cenu aptauju ieinteresētie piegādātāji uzdod rakstiski uz 1.3. punktā norādītajiem e-pastiem ne vēlāk kā 3 (trīs) darbdienas pirms piedāvājumu iesniegšanas termiņa. Pasūtītājs atbildes publicē tīmekļvietnē www.jnku.lv pie cenu aptaujas dokumentiem, nenorādot jautājuma uzdevēju.
1.8.	Piedāvājumu un visus dokumentus sagatavo latviešu valodā. Citā valodā izdotiem dokumentiem pievieno pretendenta apliecinātu tulkojumu latviešu valodā.
1.9.	Pretendents sedz visas ar piedāvājuma sagatavošanu un iesniegšanu saistītās izmaksas.
2. IEPIRKUMA PRIEKŠMETS
2.1.	Iepirkuma priekšmets ir kiberdrošības pārvaldnieka un kiberdrošības uzraudzības pakalpojumi saskaņā ar Tehnisko specifikāciju (4. pielikums). Iepirkums ir sadalīts divās daļās:
	Daļa
	Nosaukums
	CPV kods

	1. daļa
	Kiberdrošības pārvaldnieka pakalpojums (Nacionālās kiberdrošības likuma 25. pants, Ministru kabineta 2025. gada 25. jūnija noteikumi Nr. 397 „Minimālās kiberdrošības prasības”)
	79417000-0

	2. daļa
	Kiberdrošības notikumu uzraudzības (SOC/MDR) pakalpojums 24/7
	72500000-0



2.2.	Pretendents var iesniegt piedāvājumu vienā vai abās iepirkuma daļās. Katrā daļā jāpiedāvā viss tajā noteiktais pakalpojuma apjoms. Variantu piedāvājumi nav atļauti.
2.3.	Līguma darbības termiņš – 36 (trīsdesmit seši) mēneši no pakalpojuma sniegšanas uzsākšanas dienas vai līdz līgumcenas apguvei, atkarībā no tā, kurš nosacījums iestājas pirmais.
2.4.	1. daļas pakalpojuma sniegšanu plānots uzsākt ne vēlāk kā 5 (piecu) darbdienu laikā pēc līguma noslēgšanas. 2. daļas pakalpojuma ieviešanu pabeidz ne vēlāk kā 30 (trīsdesmit) kalendāro dienu laikā pēc līguma noslēgšanas.
2.5.	Pakalpojuma sniegšanas vieta – Pasūtītāja centrālais birojs Ozolniekos un citi Pasūtītāja objekti Jelgavas novadā, kā arī attālināti.
2.6.	Pasūtītājs patur tiesības pieņemt lēmumu neslēgt līgumu kādā no iepirkuma daļām, tostarp, ja pakalpojumu ir iespējams nodrošināt ar valsts institūciju bez maksas sniegtiem pakalpojumiem vai, ja piedāvātā cena pārsniedz Pasūtītāja pieejamos finanšu līdzekļus.
3. PRASĪBAS PRETENDENTIEM
3.1.	Piedāvājumu var iesniegt fiziska vai juridiska persona, šādu personu apvienība jebkurā to kombinācijā vai personālsabiedrība (turpmāk – pretendents).
3.2.	Pretendents ir reģistrēts normatīvajos aktos noteiktajā kārtībā. Latvijā reģistrētam pretendentam atbilstību pārbauda Pasūtītājs publiskās datubāzēs. Ārvalstīs reģistrēts pretendents iesniedz reģistrāciju apliecinoša dokumenta kopiju.
3.3.	Pretendentam piedāvājumu iesniegšanas termiņa pēdējā dienā Latvijā vai tā reģistrācijas valstī nav nodokļu parādu, tostarp valsts sociālās apdrošināšanas obligāto iemaksu parādu, kas kopsummā pārsniedz 150 euro. Pretendents nav pasludināts par maksātnespējīgu, tā saimnieciskā darbība nav apturēta un tas neatrodas likvidācijas procesā.
3.4.	Uz pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, kā arī uz personu apvienības dalībnieku un piesaistīto apakšuzņēmēju neattiecas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas (Starptautisko un Latvijas Republikas nacionālo sankciju likuma 11.¹ pants).
3.5.	Pretendents atbilst Ministru kabineta 2025. gada 25. jūnija noteikumu Nr. 397 „Minimālās kiberdrošības prasības” (turpmāk – MK noteikumi Nr. 397) 86. punkta prasībām. Pretendenta, tā dalībnieku, patieso labuma guvēju, valdes un padomes locekļu, pakalpojuma sniegšanā iesaistītā personāla un piedāvāto IKT risinājumu ražotāju reģistrācijas vai pilsonības valsts nav Krievijas Federācija, Baltkrievijas Republika vai valsts, kas atzīta par terorismu atbalstošu, un šīs personas nav citādi saistītas ar minētajām valstīm MK noteikumu Nr. 397 86. punkta izpratnē.
3.6.	1. daļā pretendentam iepriekšējo 3 (triju) gadu laikā (2023., 2024., 2025. gadā un 2026. gadā līdz piedāvājumu iesniegšanas termiņam) ir pieredze vismaz 2 (divu) līgumu izpildē, kuros sniegts kiberdrošības pārvaldnieka, informācijas sistēmu drošības pārvaldnieka vai līdzvērtīgs informācijas drošības pārvaldības pakalpojums organizācijai ar ne mazāk kā 50 (piecdesmit) nodarbinātajiem un kuru izpilde ilgusi ne mazāk kā 6 (sešus) mēnešus.
3.7.	2. daļā pretendentam iepriekšējo 3 (triju) gadu laikā ir pieredze vismaz 2 (divu) līgumu izpildē, kuros sniegts kiberdrošības notikumu uzraudzības (SOC/MDR) pakalpojums 24 stundas diennaktī 7 dienas nedēļā organizācijai ar ne mazāk kā 50 (piecdesmit) galiekārtām, un kuru izpilde ilgusi ne mazāk kā 6 (sešus) mēnešus.
3.8.	1. daļā pretendents nodrošina kiberdrošības pārvaldnieku un viņa aizvietotāju – divas dažādas fiziskas personas, kuras:
3.8.1.	atbilst MK noteikumu Nr. 397 12. punkta prasībām (Ziemeļatlantijas līguma organizācijas, Eiropas Savienības vai Eiropas Brīvās tirdzniecības asociācijas dalībvalsts pilsonība; pilngadība; nav aizgādnībā; nav sodītas par tīšu noziedzīgu nodarījumu);
3.8.2.	pēdējo 5 (piecu) gadu laikā ir ne mazāk kā 2 (divu) gadu pieredze kiberdrošības vai informācijas drošības pārvaldībā;
3.8.3.	kiberdrošības pārvaldniekam ir spēkā esošs vismaz viens no šādiem sertifikātiem: CISM, CISSP, CISA, CRISC, ISO/IEC 27001 Lead Implementer vai ISO/IEC 27001 Lead Auditor, vai līdzvērtīgs starptautiski atzīts kiberdrošības pārvaldības sertifikāts. Aizvietotājam ir sertifikāts vai augstākā izglītība informācijas tehnoloģiju vai kiberdrošības jomā;
3.8.4.	brīvi pārvalda latviešu valodu (saziņai ar Pasūtītāja darbiniekiem, dokumentu izstrādei un ziņošanai Nacionālajam kiberdrošības centram un CERT.LV);
3.8.5.	piedāvājumu iesniegšanas brīdī nav ieceltas par kiberdrošības pārvaldnieku vairāk nekā 4 (četros) būtisko pakalpojumu sniedzēju subjektos (MK noteikumu Nr. 397 18. punkts);
3.8.6.	nav iesaistītas Pasūtītāja IKT infrastruktūras uzturēšanā vai administrēšanā un nav interešu konflikta attiecībā uz pakalpojuma sniegšanu.
3.9.	Pretendents 2. daļā nodrošina drošības operāciju centra (SOC) darbību 24/7/365, un Pasūtītāja drošības notikumu dati tiek apstrādāti un glabāti tikai Eiropas Savienības vai Eiropas Ekonomikas zonas teritorijā. Pretendentam ir ieviesta informācijas drošības pārvaldības sistēma, ko apliecina ISO/IEC 27001 sertifikāts vai līdzvērtīgs apliecinājums (piemēram, SOC 2 Type 2 ziņojums).
3.10.	Pretendents var balstīties uz citu personu (apakšuzņēmēju) iespējām, ja pierāda, ka tā rīcībā būs nepieciešamie resursi. Apakšuzņēmējiem piemēro 3.3.–3.5. punkta prasības.
4. IESNIEDZAMIE DOKUMENTI
4.1.	Pretendenta pieteikums dalībai cenu aptaujā (1. pielikums).
4.2.	Informācija par pretendentu, pieredzes apraksts un piedāvāto speciālistu saraksts (2. pielikums).
4.3.	Pretendenta apliecinājums (3. pielikums).
4.4.	Piedāvāto speciālistu CV un sertifikātu kopijas (1. daļā), kā arī ISO/IEC 27001 sertifikāta vai līdzvērtīga apliecinājuma kopija (2. daļā).
4.5.	Tehniskais piedāvājums katrai daļai (līdz 5 lappusēm): pakalpojuma sniegšanas pieeja, pirmo 90 dienu darba plāns, saziņas un eskalācijas kārtība; 2. daļā – izmantotās tehnoloģijas (SIEM/EDR/XDR), aptvertie datu avoti un integrācija ar Microsoft 365 vidi.
4.6.	Finanšu piedāvājums (5. pielikums). Cenas norāda euro bez pievienotās vērtības nodokļa ar divām zīmēm aiz komata. Cenās ietver visas ar pakalpojuma sniegšanu saistītās izmaksas, tostarp licences, rīkus un transporta izdevumus.
4.7.	Dokumentu, kas apliecina pārstāvja tiesības parakstīt piedāvājumu, ja to neparaksta pretendenta paraksttiesīgā persona.
5. PIEDĀVĀJUMU VĒRTĒŠANA
5.1.	Pasūtītāja izveidota komisija (turpmāk – Komisija) veic piedāvājumu noformējuma pārbaudi, pretendentu atlasi, tehnisko piedāvājumu atbilstības pārbaudi un finanšu piedāvājumu vērtēšanu katrā daļā atsevišķi.
5.2.	Komisija izvēlas saimnieciski visizdevīgāko piedāvājumu katrā daļā pēc šādiem kritērijiem:
	Kritērijs
	Punkti
	Vērtēšanas kārtība

	1. daļa
	
	

	K1 – Vērtējamā cena
	80
	zemākā VC / vērtējamā piedāvājuma VC × 80

	K2 – Kiberdrošības pārvaldnieka pieredze, pildot kiberdrošības pārvaldnieka pienākumus Nacionālās kiberdrošības likuma subjektiem
	10
	3 un vairāk subjekti – 10; 2 subjekti – 5; 1 vai neviens – 0

	K3 – Kiberdrošības pārvaldnieka vai aizvietotāja pieredze ūdenssaimniecības vai energoapgādes (t.sk. siltumapgādes) uzņēmumā, tostarp tehnoloģisko procesu vadības (OT/SCADA) vides drošībā
	10
	ir – 10; nav – 0

	2. daļa
	
	

	K1 – Vērtējamā cena
	85
	zemākā VC / vērtējamā piedāvājuma VC × 85

	K2 – Garantētais reakcijas laiks kritiskas prioritātes drošības notikumam (24/7)
	15
	līdz 15 min. – 15; 16–30 min. – 8; 31–60 min. – 0



5.3.	Vērtējamo cenu (VC) aprēķina šādi:
5.3.1.	1. daļā: VC = (1.1. pozīcija) + 36 × (1.2. pozīcija) + 40 × (1.3. pozīcija);
5.3.2.	2. daļā: VC = (2.1. pozīcija) + 36 × (2.2. pozīcija) + 36 × 10 × (2.3. pozīcija).
Stundu skaits un papildu vienību skaits ir noteikts piedāvājumu salīdzināšanai, un tas Pasūtītājam neuzliek pienākumu tos pasūtīt.
5.4.	Ja vairākiem piedāvājumiem ir vienāds punktu skaits, izvēlas piedāvājumu ar zemāko vērtējamo cenu.
5.5.	Komisija pārbauda, vai piedāvājumā nav aritmētisku kļūdu, un tās labo, informējot pretendentu. Ja piedāvājums šķiet nepamatoti lēts, Komisija pieprasa pretendentam rakstisku paskaidrojumu un var piedāvājumu noraidīt, ja pretendents nepamato piedāvāto cenu.
5.6.	Pirms lēmuma pieņemšanas Komisija pārbauda, vai uz izraudzīto pretendentu neattiecas 3.3.–3.5. punktā minētie apstākļi. Komisija var pārbaudīt informāciju publiskās datubāzēs un kompetentās institūcijās, kā arī lūgt pretendentu precizēt iesniegto informāciju.
5.7.	Ja saistītas personas (piemēram, personas ar vienu un to pašu patieso labuma guvēju, valdes locekli vai speciālistu) iesniedz atsevišķus piedāvājumus vienā daļā, Komisija pārbauda, vai tās nav vienojušās par piedāvājumu saturu, un var lūgt to rakstisku apliecinājumu par neatkarīgu piedāvājumu sagatavošanu.
5.8.	Pasūtītājs var izbeigt cenu aptauju jebkurā tās stadijā, neizvēloties nevienu piedāvājumu, ja tam ir objektīvs pamatojums.
5.9.	Pasūtītājs par cenu aptaujas rezultātiem informē visus pretendentus 3 (triju) darbdienu laikā pēc lēmuma pieņemšanas.
6. LĪGUMS
6.1.	Pasūtītājs slēdz līgumu ar izraudzīto pretendentu katrā daļā, pamatojoties uz pretendenta piedāvājumu un līguma galvenajiem noteikumiem (6. pielikums).
6.2.	Izraudzītais pretendents paraksta līgumu 5 (piecu) darbdienu laikā no uzaicinājuma saņemšanas. Ja pretendents atsakās slēgt līgumu vai nenodrošina to noteiktajā termiņā, Pasūtītājs var izvēlēties nākamo saimnieciski visizdevīgāko piedāvājumu.
6.3.	Saskaņā ar MK noteikumu Nr. 397 91. punktu izraudzītais pretendents pirms līguma noslēgšanas iesniedz to fizisko personu sarakstu, kuras būs iesaistītas pakalpojuma sniegšanā un kurām būs piekļuve Pasūtītāja IKT resursiem.
6.4.	Avansa maksājums netiek paredzēts. Samaksu veic reizi mēnesī 30 (trīsdesmit) dienu laikā pēc Pasūtītāja apstiprināta mēneša pārskata un rēķina saņemšanas.
7. PIELIKUMI
–	1. pielikums – Pieteikums dalībai cenu aptaujā
–	2. pielikums – Informācija par pretendentu, pieredze un speciālisti
–	3. pielikums – Pretendenta apliecinājums
–	4. pielikums – Tehniskā specifikācija
–	5. pielikums – Finanšu piedāvājuma forma
–	6. pielikums – Līguma galvenie noteikumi


1. pielikums
cenu aptaujai JNKU CA-41/2026
PIETEIKUMS DALĪBAI CENU APTAUJĀ
„Kiberdrošības pārvaldnieka un kiberdrošības uzraudzības pakalpojumi”, ID Nr. JNKU CA-41/2026

	Pretendenta nosaukums
	

	Reģistrācijas numurs
	

	Juridiskā adrese
	

	Kontaktpersona (vārds, uzvārds, amats)
	

	Tālrunis, e-pasts
	

	E-adrese (ja ir)
	

	Daļa(-s), kurā(-s) iesniegts piedāvājums
	☐ 1. daļa     ☐ 2. daļa

	Uzņēmuma statuss
	☐ mikro  ☐ mazais  ☐ vidējais  ☐ lielais uzņēmums



Ar šo pretendents:
–	piesakās piedalīties cenu aptaujā un apņemas sniegt pakalpojumu saskaņā ar Instrukcijas, Tehniskās specifikācijas un piedāvājuma noteikumiem;
–	apliecina, ka ir iepazinies ar Instrukciju un tās pielikumiem, tiem piekrīt un pretenziju nav;
–	apliecina, ka visa piedāvājumā sniegtā informācija ir patiesa.

Pretendenta pārstāvis: ____________________ (vārds, uzvārds, amats, paraksts)
Datums: ____________


2. pielikums
cenu aptaujai JNKU CA-41/2026
INFORMĀCIJA PAR PRETENDENTU, PIEREDZE UN SPECIĀLISTI
A. Pretendenta pieredze (Instrukcijas 3.6. vai 3.7. punkts)
	Nr.
	Pasūtītājs (nosaukums, kontaktpersona, tālrunis, e-pasts)
	Pakalpojuma apraksts un apjoms (nodarbināto / galiekārtu skaits)
	Izpildes periods (no–līdz)
	Daļa

	1.
	
	
	
	

	2.
	
	
	
	

	3.
	
	
	
	



B. Piedāvātie speciālisti (1. daļa – Instrukcijas 3.8. punkts)
	Loma
	Vārds, uzvārds
	Pilsonība
	Pieredze kiberdrošības pārvaldībā (gadi, kur)
	Sertifikāti / izglītība
	Subjektu skaits, kuros persona ir kiberdrošības pārvaldnieks

	Kiberdrošības pārvaldnieks
	
	
	
	
	

	Aizvietotājs
	
	
	
	
	



C. Pieredze vērtēšanas kritērijiem K2 un K3 (1. daļa – Instrukcijas 5.2. punkts)
	Nr.
	Nacionālās kiberdrošības likuma subjekts, kurā speciālists pildījis kiberdrošības pārvaldnieka pienākumus
	Periods
	Nozare (ūdenssaimniecība / energoapgāde / cita)
	Kontaktpersona atsauksmei

	1.
	
	
	
	

	2.
	
	
	
	

	3.
	
	
	
	



D. Apakšuzņēmēji (ja tādi tiek piesaistīti)
	Apakšuzņēmēja nosaukums, reģ. Nr.
	Nododamo pakalpojumu apraksts
	Daļa no līgumcenas, %

	
	
	



Pretendenta pārstāvis: ____________________ (vārds, uzvārds, amats, paraksts)


3. pielikums
cenu aptaujai JNKU CA-41/2026
PRETENDENTA APLIECINĀJUMS
________________________ (pretendenta nosaukums, reģ. Nr.) apliecina, ka:
–	tam nav nodokļu parādu, tostarp valsts sociālās apdrošināšanas obligāto iemaksu parādu, kas kopsummā pārsniedz 150 euro, tas nav pasludināts par maksātnespējīgu, tā saimnieciskā darbība nav apturēta un tas neatrodas likvidācijas procesā;
–	uz to, tā valdes vai padomes locekļiem, patiesajiem labuma guvējiem, pārstāvēttiesīgajām personām, prokūristiem, personu apvienības dalībniekiem un apakšuzņēmējiem neattiecas Instrukcijas 3.4. punktā minētās sankcijas;
–	tas, tā dalībnieki, patiesie labuma guvēji, valdes un padomes locekļi, pakalpojuma sniegšanā iesaistītais personāls un piedāvāto IKT risinājumu ražotāji atbilst MK noteikumu Nr. 397 86. punkta prasībām;
–	piedāvātie speciālisti atbilst MK noteikumu Nr. 397 12. punkta prasībām, un pretendents pēc Pasūtītāja pieprasījuma iesniegs to apliecinošus dokumentus;
–	piedāvātie speciālisti nav iesaistīti Pasūtītāja IKT infrastruktūras uzturēšanā vai administrēšanā, un pretendentam nav zināmu interešu konflikta apstākļu;
–	piedāvājums ir sagatavots neatkarīgi no citiem pretendentiem, un pretendents nav vienojies ar citiem piegādātājiem par piedāvājuma saturu vai cenu;
–	tas ievēros konfidencialitāti attiecībā uz visu informāciju, kas tam kļūs zināma cenu aptaujas un līguma izpildes laikā, un pēc līguma noslēgšanas noslēgs ar Pasūtītāju personas datu apstrādes līgumu atbilstoši Vispārīgās datu aizsardzības regulas 28. pantam;
–	Pasūtītāja dati tiks apstrādāti un glabāti tikai Eiropas Savienības vai Eiropas Ekonomikas zonas teritorijā;
–	visa piedāvājumā sniegtā informācija ir patiesa.

Pretendenta pārstāvis: ____________________ (vārds, uzvārds, amats, paraksts)
Datums: ____________


4. pielikums
cenu aptaujai JNKU CA-41/2026
TEHNISKĀ SPECIFIKĀCIJA
Kiberdrošības pārvaldnieka un kiberdrošības uzraudzības pakalpojumi
1. Pasūtītāja raksturojums
1.1.	Pasūtītājs ir pašvaldības kapitālsabiedrība, kas sniedz ūdenssaimniecības (ūdensapgādes un kanalizācijas), siltumapgādes, sadzīves atkritumu apsaimniekošanas, dzīvojamo māju pārvaldīšanas, teritoriju kopšanas un kapsētu apsaimniekošanas pakalpojumus Jelgavas novadā. Pasūtītājs ir iekļauts Nacionālā kiberdrošības centra (turpmāk – NKDC) uzturētajā būtisko un svarīgo pakalpojumu sniedzēju sarakstā.
1.2.	IKT vides apjoms piedāvājuma sagatavošanai (precizēts apjoms tiek nodots pēc līguma noslēgšanas un konfidencialitātes apliecinājumu parakstīšanas):
	Komponente
	Apjoms

	Nodarbinātie
	~125

	Lietotāju konti (Microsoft Entra ID / Active Directory, Microsoft 365)
	~110

	Stacionārie un portatīvie datori (Windows 10/11)
	~100

	Mobilās ierīces ar korporatīvo e-pastu
	~60

	Serveri (fiziskie / virtuālie)
	2 / ~8

	Objekti ar datortīkla pieslēgumu (centrālais birojs Ozolniekos un objekti Jelgavas novadā)
	~8

	Ārējie tīmekļa resursi un informācijas sistēmas (klientu portāls, tīmekļvietne, nozaru IS, telefonija u.c., daļa – ārpakalpojumā)
	~14

	Tehnoloģisko procesu vadības (OT/SCADA) sistēmas ūdenssaimniecības un siltumapgādes objektos
	ir



1.3.	IKT infrastruktūras ikdienas uzturēšanu nodrošina Pasūtītāja IT darbinieki un ārējie pakalpojumu sniedzēji. Lietojumprogrammu uzturēšanu nodrošina to izstrādātāji. OT sistēmu programmatūras un kontrolleru uzturēšana neietilpst šī iepirkuma apjomā, taču to drošība ir iekļauta kiberdrošības pārvaldības tvērumā.
2. 1. daļa – Kiberdrošības pārvaldnieka pakalpojums
2.1.	Izpildītājs nodrošina kiberdrošības pārvaldnieka funkciju Nacionālās kiberdrošības likuma 25. panta un MK noteikumu Nr. 397 izpratnē. Pasūtītāja valde ieceļ Izpildītāja piedāvāto speciālistu par kiberdrošības pārvaldnieku. Kiberdrošības pārvaldnieks ir tieši pakļauts un atskaitās Pasūtītāja valdei un ir Pasūtītāja kontaktpersona saziņai ar NKDC un CERT.LV.
2.2.	Sākotnējais posms (1.1. pozīcija, pabeidz 90 kalendāro dienu laikā no līguma noslēgšanas):
2.2.1.	esošās situācijas novērtējums un plaisu analīze attiecībā pret Nacionālās kiberdrošības likuma un MK noteikumu Nr. 397 prasībām, ietverot IT un OT vidi un ārējos tīmekļa resursus;
2.2.2.	IKT resursu kataloga izveide un IKT resursu klasificēšana;
2.2.3.	kiberrisku novērtējums un kiberrisku un IKT darbības nepārtrauktības plāna izstrāde;
2.2.4.	kiberdrošības politikas un pārējo MK noteikumos Nr. 397 noteikto iekšējo dokumentu izstrāde (piekļuves kontrole, paroļu pārvaldība, rezerves kopēšana, incidentu pārvaldība un ziņošana, IKT ārpakalpojumu sniedzēju drošība u.c.), izmantojot arī NKDC publicētās dokumentu sagataves;
2.2.5.	atbilstības pašnovērtējuma ziņojuma sagatavošana un iesniegšana NKDC normatīvajos aktos noteiktajā termiņā;
2.2.6.	prioritārā pasākumu plāna (ar termiņiem, atbildīgajiem un aptuvenām izmaksām) iesniegšana valdei.
2.3.	Pastāvīgais pakalpojums (1.2. pozīcija, ikmēneša maksa):
2.3.1.	izstrādāto dokumentu uzturēšana un aktualizēšana normatīvajos aktos noteiktajā periodiskumā, kā arī Pasūtītāja reģistrācijas datu aktualizēšana NKDC;
2.3.2.	kiberincidentu pārvaldība: klasificēšana, ziņošana CERT.LV (agrīnais brīdinājums 24 stundu laikā, sākotnējais ziņojums 72 stundu laikā, galaziņojums mēneša laikā), novēršanas koordinēšana ar IT darbiniekiem un ārējiem pakalpojumu sniedzējiem un pēcincidenta ziņojums;
2.3.3.	būtiska kiberincidenta gadījumā – pieejamība 24/7 ar reakcijas laiku ne vairāk kā 1 (viena) stunda;
2.3.4.	ikgadējās IKT drošības pārbaudes organizēšana, tostarp ārējo tīmekļa resursu un IKT infrastruktūras ievainojamību skenēšana ne retāk kā reizi ceturksnī un konstatēto ievainojamību novēršanas uzraudzība; sadarbība ar CERT.LV tā bezmaksas pakalpojumu (drošības testēšana, DNS ugunsmūris, pikšķerēšanas simulācijas, OT drošības laboratorija u.c.) izmantošanā;
2.3.5.	priviliģēto kontu un piekļuves tiesību pārbaude reizi ceturksnī; rezerves kopiju atjaunošanas testu rezultātu pārbaude reizi pusgadā;
2.3.6.	IKT ārpakalpojumu sniedzēju drošības prasību izvērtēšana un līgumu saskaņošana (MK noteikumu Nr. 397 86.–92. punkts), tostarp esošo IS piegādātāju drošības uzraudzība;
2.3.7.	ikgadēja kiberhigiēnas instruktāža visiem nodarbinātajiem (klātienē vai e-apmācības formā), apmācība Pasūtītāja valdei un ne mazāk kā 2 (divas) pikšķerēšanas simulācijas gadā ar rezultātu analīzi;
2.3.8.	darbības nepārtrauktības plāna praktiska pārbaude (galda mācības) reizi gadā;
2.3.9.	kiberdrošības pārvaldnieka dalība CERT.LV rīkotajās apmācībās vismaz reizi gadā (Nacionālās kiberdrošības likuma 25. panta 5. daļa);
2.3.10.	metodiskais atbalsts un uzdevumu došana Pasūtītāja IT darbiniekiem un programmētājam drošības notikumu uzraudzībā un drošas izstrādes jautājumos;
2.3.11.	konsultācijas par kiberdrošības pasākumu un iegāžu plānošanu, kā arī kiberdrošības pasākumu budžeta priekšlikumi nākamajam gadam.
2.4.	Pastāvīgā pakalpojuma apjoms ir ne mazāks kā 16 (sešpadsmit) stundas mēnesī, tostarp ne mazāk kā viens klātienes apmeklējums Pasūtītāja centrālajā birojā mēnesī. Kiberincidentu gadījumā pakalpojumu sniedz bez stundu skaita ierobežojuma.
2.5.	Papildu konsultācijas, kas pārsniedz 2.3. punktā noteikto apjomu (piemēram, jaunu sistēmu drošības prasību izstrāde, iepirkumu tehnisko specifikāciju drošības sadaļas), sniedz pēc Pasūtītāja rakstiska pieprasījuma un apmaksā pēc 1.3. pozīcijas stundas likmes.
2.6.	Izstrādātie dokumenti ir Pasūtītāja īpašums, tos apstiprina Pasūtītāja valde.
3. 2. daļa – Kiberdrošības notikumu uzraudzības (SOC/MDR) pakalpojums
3.1.	Izpildītājs nodrošina Pasūtītāja IKT vides drošības notikumu nepārtrauktu uzraudzību 24/7/365, analīzi un reaģēšanu.
3.2.	Uzraudzības tvērumā ietilpst ne mazāk kā: Microsoft 365 un Microsoft Entra ID notikumi, galiekārtas un serveri (līdz 130 aizsargātām vienībām), centrālais ugunsmūris un VPN, kā arī Pasūtītāja ārējie tīmekļa resursi (pieejamības un drošības notikumi).
3.3.	Izpildītājs nodrošina vai izmanto Pasūtītāja esošo galiekārtu aizsardzības (EDR/XDR) risinājumu. Ja nepieciešamas papildu licences, to izmaksas iekļauj 2.2. pozīcijā.
3.4.	Kritiskas prioritātes notikumu gadījumā Izpildītājs informē Pasūtītāja kontaktpersonas un kiberdrošības pārvaldnieku piedāvājumā norādītajā reakcijas laikā (ne vēlāk kā 60 minūtēs) un pēc saskaņojuma veic ierobežojošas darbības (piemēram, galiekārtas izolēšana, konta bloķēšana).
3.5.	Izpildītājs nodrošina žurnālierakstu glabāšanu ne mazāk kā 12 (divpadsmit) mēnešus un to izsniegšanu Pasūtītājam vai kompetentām institūcijām pēc pieprasījuma.
3.6.	Ieviešana (2.1. pozīcija) ietver datu avotu pieslēgšanu, noteikumu pielāgošanu un testēšanu, un to pabeidz 30 kalendāro dienu laikā no līguma noslēgšanas.
4. Drošības, konfidencialitātes un datu aizsardzības prasības (abām daļām)
4.1.	Izpildītāja piekļuve Pasūtītāja sistēmām ir personalizēta, aizsargāta ar daudzfaktoru autentifikāciju un tiek reģistrēta. Kopīgu kontu lietošana nav atļauta.
4.2.	Izpildītājs iesniedz iesaistīto personu sarakstu un 2 (divu) darbdienu laikā informē par izmaiņām tajā. Katra iesaistītā persona paraksta konfidencialitātes apliecinājumu.
4.3.	Izpildītājs nekavējoties, bet ne vēlāk kā 2 (divu) stundu laikā informē Pasūtītāju par jebkuru konstatētu vai iespējamu kiberincidentu vai personas datu aizsardzības pārkāpumu, tostarp Izpildītāja paša sistēmās, kas var ietekmēt Pasūtītāju.
4.4.	Pasūtītājam un tā piesaistītam neatkarīgam auditoram ir tiesības pārbaudīt Izpildītāja drošības prasību izpildi, iepriekš par to paziņojot.
4.5.	Apakšuzņēmējus drīkst piesaistīt vai nomainīt tikai ar Pasūtītāja rakstisku piekrišanu.
4.6.	Līguma izbeigšanas gadījumā Izpildītājs 30 (trīsdesmit) dienu laikā nodod Pasūtītājam visu dokumentāciju un datus un pēc tam dzēš Pasūtītāja datus no savām sistēmām, iesniedzot dzēšanas aktu.
5. Atskaites
	Atskaite
	Daļa
	Termiņš
	Saturs

	Mēneša pārskats
	1., 2.
	līdz nākamā mēneša 5. datumam
	paveiktie darbi, kiberincidenti un drošības notikumi, ievainojamības un to novēršanas statuss, patērētās stundas

	Ziņojums valdei
	1.
	reizi ceturksnī
	kiberrisku stāvoklis, pasākumu plāna izpilde, normatīvo prasību izpilde, ieteikumi

	Gada pārskats
	1., 2.
	līdz 31. janvārim
	gada kopsavilkums un priekšlikumi nākamajam gadam





5. pielikums
cenu aptaujai JNKU CA-41/2026
FINANŠU PIEDĀVĀJUMS
Pretendents: ______________________________, reģ. Nr. ______________
	Nr.
	Pozīcija
	Mērvienība
	Daudzums vērtēšanai
	Cena, EUR bez PVN
	Summa vērtēšanai, EUR bez PVN

	
	1. daļa – Kiberdrošības pārvaldnieka pakalpojums
	
	
	
	

	1.1.
	Sākotnējais posms (Tehniskās specifikācijas 2.2. punkts)
	komplekts
	1
	
	

	1.2.
	Pastāvīgā pakalpojuma ikmēneša maksa (2.3.–2.4. punkts)
	mēnesis
	36
	
	

	1.3.
	Papildu konsultāciju stundas likme (2.5. punkts)
	stunda
	40
	
	

	
	1. daļas vērtējamā cena (VC)
	
	
	
	

	
	2. daļa – SOC/MDR pakalpojums
	
	
	
	

	2.1.
	Ieviešana (3.6. punkts)
	komplekts
	1
	
	

	2.2.
	Ikmēneša maksa par uzraudzību līdz 130 aizsargātām vienībām, ieskaitot licences (3.1.–3.5. punkts)
	mēnesis
	36
	
	

	2.3.
	Papildu aizsargātās vienības maksa mēnesī
	vienība/mēn.
	10 × 36
	
	

	
	2. daļas vērtējamā cena (VC)
	
	
	
	



2. daļā garantētais reakcijas laiks kritiskas prioritātes drošības notikumam (24/7): ______ minūtes.
Cenās ir iekļautas visas ar pakalpojuma sniegšanu saistītās izmaksas. PVN tiek aprēķināts normatīvajos aktos noteiktajā kārtībā.

Pretendenta pārstāvis: ____________________ (vārds, uzvārds, amats, paraksts)


6. pielikums
cenu aptaujai JNKU CA-41/2026
LĪGUMA GALVENIE NOTEIKUMI
1.	Līguma priekšmets – pakalpojuma sniegšana attiecīgajā daļā saskaņā ar Tehnisko specifikāciju un Izpildītāja piedāvājumu.
2.	Līguma termiņš – 36 mēneši vai līdz līgumcenas apguvei. Līgumcena – Izpildītāja piedāvātā vērtējamā cena; faktiski apmaksā tikai sniegtos pakalpojumus.
3.	Samaksa – reizi mēnesī 30 dienu laikā pēc mēneša pārskata apstiprināšanas un rēķina saņemšanas. 1.1. pozīciju apmaksā pēc sākotnējā posma nodošanas–pieņemšanas akta parakstīšanas.
4.	Cenu pārskatīšana – ne biežāk kā reizi 12 mēnešos un ne vairāk kā par Centrālās statistikas pārvaldes publicēto patēriņa cenu indeksa izmaiņām, ja tās pārsniedz 5 procentus.
5.	Pasūtītāja uzraudzības tiesības, tostarp piekļuve ar pakalpojumu saistītajiem žurnālfailiem un pierakstiem (MK noteikumu Nr. 397 87. punkts).
6.	Izpildītāja pienākums nekavējoties ziņot par kiberincidentiem un drošības nepilnībām, kas var ietekmēt Pasūtītāju.
7.	Informācija par apakšuzņēmējiem un to maiņa tikai ar Pasūtītāja rakstisku piekrišanu.
8.	Konfidencialitāte un personas datu apstrādes līgums (Vispārīgās datu aizsardzības regulas 28. pants); datu apstrāde tikai ES/EEZ.
9.	Līgumsods par Tehniskajā specifikācijā noteikto termiņu vai reakcijas laika neievērošanu – 0,5 % no attiecīgā mēneša maksas par katru nokavēto dienu vai gadījumu, bet ne vairāk kā 10 % no līgumcenas.
10.	Speciālistu nomaiņa – tikai ar Pasūtītāja rakstisku piekrišanu, aizstājot ar speciālistu, kura kvalifikācija nav zemāka par piedāvātā speciālista kvalifikāciju.
11.	Pasūtītājam ir tiesības vienpusēji izbeigt līgumu, rakstiski brīdinot Izpildītāju 30 dienas iepriekš, kā arī nekavējoties, ja Izpildītājs būtiski pārkāpj līgumu vai uz to sāk attiekties Instrukcijas 3.4. vai 3.5. punktā minētie apstākļi.
12.	Līguma beigās vai izbeigšanas gadījumā – dokumentācijas un datu nodošana, pārejas periods līdz 30 dienām un datu dzēšana (izbeigšanas stratēģija, MK noteikumu Nr. 397 89. punkts).
13.	2. daļas līgums pirms noslēgšanas tiek saskaņots ar Pasūtītāja kiberdrošības pārvaldnieku, ja tas ir iecelts (MK noteikumu Nr. 397 92. punkts).
1
